OpenLLM-France/wikimedia huggingface dataset:
# Clear Linux OS

Clear Linux, també anomenada Clear Linux OS, és una distribució Linux desenvolupada i mantinguda per Intel i optimitzada per a microprocessadors d'aquesta marca. Posa un especial èmfasi en els servidors, la seguretat i el rendiment. Les optimitzacions també afecten els microprocessadors d'AMD. Clear Linux té un format de desenvolupament d'alliberament continu. La distribució està dissenyada principalment per a professionals de DevOps, informàtica al núvol, desenvolupament d'intel·ligència artificial i virtualització. Originalment emprava Xfce com a escriptori per defecte, posteriorment es donà prioritat a GNOME per a facilitar la integració de Wayland. Clear Linux és una distribució independent amb un gestor de paquets propi anomenat swupd.

## Referències

* ↑ Nestor, Marius. «Intel's Clear Linux OS Now Offers Workflows Tailored for Linux Developers». Softpedia, 15-05-2019. [Consulta: 28 març 2022].
* ↑ «Intel Continues To Demonstrate The Importance Of Software Optimizations: Clear Linux + Xeon Max Benchmarks». Phoronix, 23-10-2023. [Consulta: 2 novembre 2023].
* ↑ Williams, Rob. «A Linux For Speed Hounds: A Look At Clear Linux Performance – Techgage». Techgage, 24-10-2019. [Consulta: 28 març 2022].
* ↑ Kumar, Ambarish. «An Overview of Clear Linux, its Features and Installation Procedure». It's Foss, 09-05-2018. [Consulta: 28 març 2022].
* ↑ Perkins, John. «Clear Linux Review: The McLaren of Linux Distros». Make Tech Easier, 07-01-2021. [Consulta: 28 març 2022].
* ↑ «Clear Linux Switches From Xfce To GNOME, Benchmarks». Phoronix, 24-05-2017. [Consulta: 20 desembre 2022].
* ↑ Prakash, Abhishek. «6 Advanced Distributions for Expert Linux Users». It's Foss, 22-12-2021. [Consulta: 28 març 2022].
* ↑ «Getting started with the clearlinux package manager swupd». Develop Paper, 30-05-2021. [Consulta: 28 març 2022].
# Amakudari

Amakudari (天下り, literalment, ”descendit del cel”) és la pràctica institucionalitzada on un exburòcrata japonès d'alt rang es retira i és nomenat per a un lloc important en una companyia privada. Actualment, aquesta pràctica és considerada en major mesura com corrupta i ha arrossegat a una relació interdependent entre l'estat i el sector privat.

## Definició

El terme en la seua forma literal significa “descendit del cel” i es refereix al descens dels déus del cel a la terra descrit en la mitologia japonesa; actualment, aquest terme és usat com una metàfora on el “cel” són els escalafons més alts del govern i la “terra” es refereix al sector corporatiu privat.
En l'amakudari, els servidors públics de major rang es retiren a organitzacions privades que tinguen nexes o estiguen subordinats als seus ministeris o agències a les quals puguen arribar a la seua edat de retir, usualment entre els 50 i 60 anys dins del servei públic. Els antics oficials poden conspirar amb els seus antics col·legues per a ajudar els seus nous contractants a tenir contractes governamentals segurs, evitar inspeccions regulars i generalment tenir un tractament preferencial de la burocràcia.
Els amakudari també poden ser una recompensa per al tractament preferencial proveït pels oficials als seus nous contractants durant el seu període en el servei públic.
En el més estricte significat per a amakudari, els buròcrates es retiren a les companyies privades; però existeixen altres formes on els buròcrates són nomenats en corporacions governamentals, dit yokosuberi (横滑り, ”moure's de costat”), o tenen nomenaments successius en el sector públic i privat, wataridori (渡り鳥, ”au migratòria”) o es converteixen en polític o inclús membres del parlament (seikai tenshin).

## Referències

* ↑ Richard A. Colignon i Chikako Usui (2003) Amakudari: The Hidden Fabric of Japan's Economy, Ithaca: Cornell University Press, ISBN 0-8014-4083-1.
# Diklosmta

Diklosmta o simplement Diklo (georgià: დიკლოსმთა) és un cim a la part oriental de les muntanyes del Caucas a la frontera de les repúbliques russes de Txetxènia i Daguestan i la regió de Tusheti de Geòrgia.

## Geografia

La muntanya es troba a la serralada Pirikita, que es troba al nord de la serralada del Gran Caucas. L'elevació del cim és de 4,285 m (14,058 ft) sobre el nivell del mar. La muntanya té diverses glaceres, algunes de les quals baixen profundament a les valls de la serra de Pirikita.

## Història d'ascensions

L'agost de 1892, el viatger alemany Gottfried Merzbacher va ser el primer a escalar aquest cim.

## Referències

* 1 2 «Diklos-mta, Russia/Georgia» (en anglès). Peakbagger. [Consulta: 18 setembre 2022].
* ↑ «Экспедиция немецкого географа и альпиниста Готтфрида Мерцбахера в горы Дагестана» (en rus). www.tsumada.ru. Arxivat de l'original el 2014-12-31. [Consulta: 8 juny 2022].

## Enllaços externs

* «Mount Diklosmta» (en anglès). Peak Visor. [Consulta: 18 setembre 2022].
# Saint-Brice (Manche)

Saint-Brice és un municipi francès situat al departament de la Manche i a la regió de Normandia. L'any 2007 tenia 124 habitants.

## Demografia
### Població

El 2007 la població de fet de Saint-Brice era de 124 persones. Hi havia 44 famílies de les quals 8 eren unipersonals (8 dones vivint soles i 8 dones vivint soles), 16 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 45 eren l'habitatge principal de la família i 7 eren segones residències. Tots els 52 habitatges eren cases. Dels 45 habitatges principals, 39 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia una cambra, 2 en tenien dues, 4 en tenien tres, 14 en tenien quatre i 24 en tenien cinc o més. 34 habitatges disposaven pel capbaix d'una plaça de pàrquing. A 18 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Brice el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 8 |
| 8 | 55 a 59 | 0 |
| 0 | 50 a 54 | 8 |
| 8 | 45 a 49 | 4 |
| 4 | 40 a 44 | 4 |
| 0 | 35 a 39 | 4 |
| 8 | 30 a 34 | 4 |
| 0 | 25 a 29 | 4 |
| 12 | 20 a 24 | 4 |
| 4 | 15 a 19 | 0 |
| 8 | 10 a 14 | 8 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 75 persones, 55 eren actives i 20 eren inactives. De les 55 persones actives 52 estaven ocupades (27 homes i 25 dones) i 3 estaven aturades (3 dones i 3 dones). De les 20 persones inactives 11 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

Els 4 establiments que hi havia el 2007 eren d'empreses de construcció.
Dels 3 establiments de servei als particulars que hi havia el 2009, 1 era una lampisteria i 2 electricistes.
L'any 2000 a Saint-Brice hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saint-Brice a l'INSEE.
* Évolution et structure de la population Fitxa amb el detall de dades de Saint-Brice a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Iribas

Iribas és una localitat navarresa pertanyent al municipi de Larraun. Es troba a 35 km de Pamplona. La població era de 39 habitants l'any 2014, amb una densitat de població de 5,67 hab/km² i una superfície de 6,88 km².

## Referències

* ↑ «Archivo shp con la capa de los concejos de Navarra». Infraestructuras y Datos Especiales de Navarra. Gobierno de Navarra. Arxivat de l'original el 2011-09-05. [Consulta: 24 agost 2011].
# Chlorocebus pygerythrus

Chlorocebus pygerythrus és una espècie de primat catarrí del grup de les mones verdes. Se la coneix localment amb el nom de tumbili. Té una àmplia distribució a l'Àfrica subsahariana i a Sud-àfrica se la considera una plaga.
És un dels cercopitècids més coneguts. Té tres crides d'alerta diferents per avisar de la presència de depredadors: una pels lleopards, una per les serps i una per les àguiles. És de costums arborícoles.
# Clemente Villaverde Huelva

Clemente Villaverde Huelva (Cangues d'Onís, Astúries, 8 de febrer de 1959), més conegut senzillament com a Clemente, és un exfutbolista asturià que jugava com a lateral esquerre. És l'actual director general del Getafe CF.

## Carrera esportiva

Clemente va fitxar per l'Atlètic de Madrid el 1977, i va estar-se la gran majoria dels seus primers cinc anys al club amb el filial, jugant dues temporades a Segona Divisió i tres a Segona divisió B.
Fou finalment promocionat al primer equip per la temporada 1982–83, i va aconseguir jugar regularment, ajudant a aconseguir dos títols importants. Va ser part de l'equip que va assolir la final de la Recopa 1985-86, jugant en el partit decisiu contra el FC Dinamo de Kíev (derrota per 0–3).
L'estiu de 1987, Clemente va fitxar pel CD Màlaga de segona divisió, conjuntament amb el seu company a l'Atlético Miguel Ángel Ruiz. Va experimentar amb els andalusos tant un descens com una promoció a primera, i finalment es va retirar a l'edat de 31.

## Activitat post-retirada

Clemente va retornar a l'Atlético posteriorment, essent la mà dreta del CEO Miguel Ángel Gil Marín. El gener de 2020, després de més de 25 anys en aquest càrrec, va marxar al Getafe CF com a nou director general.

## Palmarès

Atlético de Madrid
* Copa del Rei: 1984–85
* Supercopa d'Espanya: 1985
* Finalista de la Recopa d'Europa: 1985–86
Màlaga
* Segona divisió: 1987–88

## Referències

* ↑ European Competitions 1985–86; at RSSSF
* ↑ Clemente Villaverde deja el Atleti y se marcha al Getafe como director general (Clemente Villaverde leaves Atleti and goes to Getafe as general manager); Diari AS, 16 gener 2020 (en castellà)
* ↑ Oficial: Clemente Villaverde cambia el Atlético de Madrid por el Getafe (Official: Clemente Villaverde swaps Atlético de Madrid for Getafe); El Desmarque, 23 gener 2020 (en castellà)

## Enllaços externs

* Clemente a BDFutbol
# La Pommeraye

«La Pommeraye» té aquests significats:
* La Pommeraye (Calvados), municipi al departament de Calvados (regió de Normandia, França)
* La Pommeraye (Maine i Loira), municipi al departament de Maine i Loira (regió del País del Loira, França)
* La Pommeraie-sur-Sèvre, municipi al departament de Vendée (País del Loira, França)
* Morgny-la-Pommeraye, municipi al departament del Sena Marítim (regió de Normandia, França)
* Saint-Sauveur-la-Pommeraye, municipi al departament de la Manche (Normandia)
* Saint-Sulpice-de-Pommeray, municipi al departament del Loir i Cher (regió de Centre – Vall del Loira, França)
# Alp Arslan Khan

Alp Arslan Khan fou kan de Kassímov, successor d'Uraz Muhammad Khan l'agost de 1614 (del 1610 al 1614 el càrrec va estar vacant). Era fill d'Ali, fill de Kučüm Khan kan de Sibèria. Fou fet presoner sent un infant el 1598 en una lluita a les ribes de l'Ob, en què el kan de Sibèria fou derrotat.
El 1613 ja apareix al servei de Rússia prenent part a la guerra contra polonesos i lituans i es diu que tenia més entusiasme en saquejar que en lluitar. El 1614 fou nomenat kan. El 1616 era a Moscou quan hi era l'ambaixador anglès John Merrick i hi va haver certes diferències per una qüestió de preeminència. Era altre cop a Moscou el 1617 on altre cop va tenir un conflicte de rang amb l'ambaixador persa. Va tornar a Moscou el 1623. La data de la seva mort no està establerta amb seguretat però probablement fou avançat el 1626. El va succeir el seu fill Sayyid Burhan Khan.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Sant Cristòfol

«Sant Cristòfol» té aquests significats:
* Hagiografia: Sant Cristòfol màrtir o Sant Cristòfol del porquet, màrtir cristià
* Entitats de població:
** Sant Cristòfol (Tarn), municipi francès al departament del Tarn (regió de Migdia-Pirineus)
** Sant Cristòfol de la Donzell, nucli de població al municipi de la Baronia de Rialb, al Segre Mitjà
** Sant Cristòfol de la Vall o Sant Cristòfol de Llimiana, poble al terme municipal de Gavet de la Conca, a la comarca del Pallars Jussà
** Sant Cristòfol (Campdevànol), nucli de població al municipi de Campdevànol, al Ripollès
** Sant Cristòfol (Castellbell i el Vilar), nucli de població al municipi de Castellbell i el Vilar, al Bages
** Sant Cristòfol (Corbera de Llobregat), nucli de població al municipi de Corbera de Llobregat, al Baix Llobregat
** Sant Cristòfol (Llambilles), nucli de població al municipi de Llambilles, al Gironès
** Sant Cristòfol (Santa Eulàlia de Ronçana), nucli de població al municipi de Santa Eulàlia de Ronçana (Vallès Oriental)
** Sant Cristòfol de la Donzell, nucli de població al municipi de la Baronia de Rialb, a la Noguera
** Sant Cristòfol de la Vall, nucli de població al municipi de Gavet de la Conca, al Pallars Jussà
** Sant Cristòfol les Fonts, nucli de població al municipi d'Olot, a la Garrotxa
** Sant Cristòfol (Torrefeta i Florejacs), muntanya situada al municipi de Torrefeta i Florejacs (Segarra)
* Edificis:
** Sant Cristòfol de Boldís Jussà, església parroquial de Boldís Jussà (Lladorre, Pallars Sobirà)
** Ermita de Sant Cristòfol, diversos indrets
** Sant Cristòfol del Bosc, església al municipi de Llambilles, Gironès
** Sant Cristòfol (els Hostalets de Pierola), ermita al terme municipal dels Hostalets de Pierola (Anoia)
** Sant Cristòfol de Gualba, església de Gualba (Vallès Oriental)
** Sant Cristòfol de la Granada, església parroquial al nucli de la Granada (Alt Penedès)
** Sant Cristòfol de la Rabassa, església de Sant Guim de Freixenet (Segarra)
** Sant Cristòfol de Busa, església parroquial del nucli de Busa (Navès, Solsonès)
** Sant Cristòfol de Corbera, capella de Corbera de Llobregat (Baix Llobregat)
** Sant Cristòfol de Claverol, església parroquial de Claverol, pertanyent al municipi de Conca de Dalt, al Pallars Jussà
** Sant Cristòfol de Tavertet
** Sant Cristòfol dels Horts, església al municipi d'Albanyà (Alt Empordà)
** Sant Cristòfol de Fonolleres, edifici religiós al municipi de Parlavà (Baix Empordà)
** Sant Cristòfol de Montpedrós o d'Hortoneda, ermita romànica al municipi de Conca de Dalt, al Pallars Jussà
** Sant Cristòfol de Monteugues, ermita romànica entre La Garriga i El Figaró (Vallès Oriental), prop del Tagamanent i del Pla de la Calma
** Sant Cristòfol de Pallars o Sant Cristòfol de les Tempestes, ermita romànica al municipi de Santa Eulàlia de Ronçana (Vallès Oriental)
** Far de Sant Cristòfol, far de Vilanova i la Geltrú
* Miscel·lània: Sant Cristòfol de les Fonts
# Gerard Buyl

Gerard Buyl (Beveren, 23 de setembre de 1920 - Ídem, 10 de febrer de 1993) va ser un ciclista belga, professional des del 1947 fins al 1958.

## Palmarès

* 1942
** 1r a la Beveren-Waas
* 1945
** 1r a Sint-Niklaas
* 1951
** 1r a la Nokere Koerse
** 1r a Sint-Niklaas
** 1r a la Beveren-Waas
* 1952
** 1r al Gran Premi del 1r de maig
** 1r a De Drie Zustersteden
** 1r a la Beveren-Waas
* 1953
** 1r a la Copa Sels
* 1954
** 1r a la Beveren-Waas

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cleòpatra (desambiguació)

«Cleòpatra» té aquests significats:
Cleòpatra (en grec antic, Κλεοπάτρα) és un nom que significa «l'orgull del seu pare»
* Biografies:
** Cleòpatra (metgessa), dona grega del segle I que fou l'autora del primer llibre sobre cosmètica
** Reines d'Egipte:
*** Cleòpatra I, reina d'Egipte (180 aC - 176 aC)
*** Cleòpatra II, filla de l'anterior, reina d'Egipte (170 - 164 aC, 163-145 aC- 144 aC i 131 - 127 aC)
*** Cleòpatra III, filla de l'anterior Reina d'Egipte (127 - 109 aC i 108 - 101 aC)
*** Cleòpatra IV, filla de l'anterior Reina d'Egipte (115 aC - 114 aC)
*** Cleòpatra V Selene, filla de Cleòpatra III i esposa del faraó Ptolemeu IX Làtir
*** Cleòpatra V (mare de Cleòpatra VII), esposa del faraó Ptolemeu XII Auletes
*** Cleòpatra VI, filla de l'anterior Reina d'Egipte (57 aC)
*** Cleòpatra VII, l'última reina d'Egipte de la Dinastia Ptolemaica (69 - 30 aC), la més coneguda popularment
** Altres reines:
*** Cleòpatra Trifene, filla de Cleòpatra III i esposa del rei selèucida Antíoc VIII Grypos
*** Cleòpatra Selene, filla de Cleòpatra VII Reina de Cirene (34 - 31 aC) i esposa de Juba II de Numídia i Mauritània
*** Cleòpatra d'Armènia o del Pont, esposa del rei Tigranes II d'Armènia
*** Cleòpatra de Macedònia, esposa de Filip II de Macedònia
*** Cleòpatra de Macedònia (princesa), germana d'Alexandre el Gran
*** Cleòpatra Thea, reina selèucida (125 - 121 aC)
* Mitologia grega:
** Cleòpatra (filla de Bòreas), mare de Plexip
** Cleòpatra (filla d'Idas), esposa de Melèagre
* Literatura:
** Cleòpatra (Guimerà), obra d'Àngel Guimerà
* Cinema:
** Cleopatra (pel·lícula de 1912)
** Cleopatra (pel·lícula de 1917)
** Cleopatra (pel·lícula de 1920)
** Cleopatra (pel·lícula de 1934)
** Cèsar i Cleòpatra
** Cleòpatra (pel·lícula de 1963), pel·lícula anglesa dirigida l'any 1963 per Joseph L Mankiewicz
** Cleopatra (pel·lícula de 1999)
** Cleopatra (pel·lícula de 2003), film argentí
* Música:
** Cleopatra (discogràfica)
** Cleopatra (cançó), senzill de la banda Weezer (2014)
* Biologia:
** Cleòpatra (papallona), papallona de la família dels pièrids
# Estadi Mariotti

L'Estadi Mariotti és un camp de futbol situat a la ciutat de l'Alguer (Sardenya). Amb una capacitat per a 2.815 espectadors, és el principal camp de futbol d'aquesta ciutat. Disposa de coberta en dos terços de la tribuna central.

## Referències

* 1 2 «Gli stadi di 1a e 2a divisione PDF» (en italià). FIGC - Lega Italiana Calcio Professionistico, 2008. Arxivat de l'original el 2012-04-15. [Consulta: 24 març 2013].
# La Viladavall

La Viladevall és una masia de Sant Martí de Centelles (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (22x15) coberta a dues vessants amb el carener perpendicular a la façana orientada a migdia; consta de planta baixa, primer pis i golfes. La façana S presenta un portal d'arc apuntat flanquejat per dues finestres amb reixes de forja a la planta baixa, tres balcons (el central amb la llinda datada i dibuixada) al primer pis i tres portals (parcialment tapiats formant finestres), el central amb arc rebaixat i motllurat (amb carteles amb caps d'un mono i una monja esculpides) al primer pis. El ràfec és de teules i sobre el carener hi ha un carreu datat i coronat amb una creu de ferro. La façana N presenta dues finestres a la planta baixa i cinc al primer pis (la central amb inscripció a la llinda i l'ampit motllurat). La façana E i O presenten adossats dos coberts de totxana i uralita de construcció recent amb funcions de magatzems agrícola i habitatges destinats als bestiar.

## Història

La història de mas està relacionada amb la propera parròquia de Sant Martí de Centelles. El trobem registrat, junt amb nou masos més, en els fogatges del "Terme de Sancta Coloma, St. Miquel Cesperxes, St. Quirze Safage y Parroquia de Berti fogajat a 6 de octubre 1553 per Gabriel Rovira balle apar 224" on apareix a la parròquia de Sant Martí de Centelles un tal Joan Viladevall.

## Referències

* 1 2 «Mas Viladevall». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Ambaixador de bona voluntat

Un ambaixador de bona voluntat és una persona que advoca, sobre la base de la seva notorietat, per una causa específica (ja sigui d'un país o d'una organització). Els ambaixadors de bona voluntat generalment promouen bonament els ideals d'una entitat (sovint una organització sense ànim de lucre) a una altra, o a una població. El terme s'ha de distingir del concepte relacionat d'ambaixador d'una corporació, que té un paper en la promoció d'una empresa o producte a través de la interacció personal.
L'ambaixador de bona voluntat pot ser un individu del mateix país on resideixi o es desplaci a un altre país, en una missió diplomàtica (o missió internacional d'amistat) a un nivell d'igual a igual; és a dir: de país a país, d'estat a un altre, d'una ciutat a una altra; o, com a intermediari en representació de la gent en l'altre extrem d'una organització.
Els ambaixadors de bona voluntat han estat una part oficial (o no oficial) dels governs i cultures durant el temps que ha existit la diplomàcia; per intercanviar regals i presents; per l'ajuda humanitària o d'ajuda al desenvolupament; utilitzant celebritats ben conegudes, com científics, escriptors, activistes o personalitats de l'alta societat. Les missions de bona voluntat dels països es duen a terme normalment o supervisades pel cap d'Estat, i no necessàriament impliquen credencials diplomàtiques més enllà d'una carta de presentació. No obstant això, alguns estats, com Haití, expedeixen credencials que inclouen la immunitat diplomàtica dels ambaixadors de bona voluntat.

## Vegeu també

* Ambaixador de Bona Voluntat d'UNICEF

## Referències

* ↑ Fasulo, Linda. An Insider's Guide to the UN. 3rd. Yale University Press, 2015, p. 35. ISBN 9780300210729 [Consulta: 28 octubre 2015].
* ↑ Szmigin, Isabelle; Piacentini, Maria. Consumer Behaviour. Oxford University Press, 2014, p. 292. ISBN 9780199646449 [Consulta: 28 octubre 2015].
* ↑ «Wyclef Jean, Ban Ki-Moon, Bill Clinton Visit Haiti to Raise Global Awareness and Needs of Devastated Country.». Arxivat de l'original el 2016-02-22. [Consulta: 12 gener 2017].
# Sant Cristòfol (Castellbell i el Vilar)

Sant Cristòfol és una caseria i entitat de població del municipi de Castellbell i el Vilar, a la comarca catalana del Bages.

## Descripció

Està situat a la part occidental del terme en una petita serra, al peu del vessant nord de Montserrat, al marge dret del torrent de Cal Cileta, tributari de la riera de Marganell. La carretera local BV-1122 comunica Sant Cristòfol amb la carretera BV-1123, entre Marganell i el Burés. A través de pistes comunica amb les carreteres comarcals BP-1121 i BP-1103 entre Montserrat i Monistrol. Hi passa el sender de gran recorregut GR-4.
La presideix l'església romànica de Sant Cristòfol.

## Entitat de població

Sant Cristòfol tenia 48 habitants censats el 2006. Celebra la festa major el segon dissabte de Juliol. Aquest poble de pagès, format per un escampall de masies centenàries, està centrat per l'església de Sant Cristòfol (segle xi), d'un romànic primitiu, d'una sola nau i absis d'arcuacions llombardes, molt modificada al segle xvii i restaurada el 1981. És també romànica, del segle xii, l'ermita de Sant Jaume, a l'extrem nord-occidental del terme, prop de Marganell, que va pertànyer al monestir de Santa Cecília de Montserrat i fou restaurada el 1958. Hi té molta anomenada el restaurant Cal Jepet, regentat fins fa uns anys per Jaume Pastallé. Al nord i al sud del poble, respectivament, s'han construït les urbanitzacions del Mas Enric i de Can Prat, en terrenys d'aquestes dues masies.
# Giuseppe Biava

Giuseppe Biava (8 de maig del 1977 a Seriate, Bèrgam) és un futbolista professional italià que juga en la demarcació de central a l'Atalanta BC de la Serie A.